اتریہ

اَتریہ (سنسکرت: आत्रेय) مشہور رِشی تھے جو اتری نامی عظیم ہندو رِشی کی نسل سے تھے، جن کے کارنامے پورانوں میں مذکور ہیں۔ رِشی اتریہ آیوروید کے ممتاز عالم گذرے ہیں اور ابتدائی آیوروید کا ایک دبستان اُن کی تعلیمات کی بنیاد پر قائم ہوا۔

بعض مؤرخین کا خیال ہے کہ اتریہ چھٹی صدی قبل مسیح میں زندہ تھے اور وہ گندھارا کے بادشاہ ناگَنجیت کے طبیبِ خاص تھے۔ بدھ مت کے متن  میں اتریہ کو جیوک کے استاد کے طور پر بیان کیا گیا ہے، جو بدھ کا طبیبِ خاص تھا اور انھیں گندھارا کے تکْشَاشِیلا کا باشندہ بتایا گیا ہے۔

بھیل سنہتا اور چرک سنہتا کے قدیم ترین حصے دراصل رِشی اتریہ کی تعلیمات کا نچوڑ ہیں۔ بھیل سنہتا مکالماتی انداز میں لکھی گئی ہے، جس میں رِشی اتریہ اور اُن کے شاگرد بھیل کے درمیان سوال و جواب کی شکل میں طبی نکات بیان کیے گئے ہیں۔ چرک سنہتا کے اصل مضامین بھی اتریہ ہی سے منسوب ہیں، جنھیں بعد میں اُن کے شاگرد اگنی ویش نے مدون کیا اور بعد ازاں رشی چرک نے اُن کی تدوین و ترمیم کی۔

مشہور فلسفی سریندر ناتھ داس گپتا کے مطابق اتریہ چرک دبستان کی قدیم آیوروید ممکنہ طور پر اتھرو وید کی اب ناپید  (चारणवैद्य) شاخ سے ماخوذ ہے۔

 آیوروید کے دبستانوں پر اثرات 
چرک کی روایت کے مطابق رشی پُنرْ وَاسُو اتریہ کے چھ شاگرد تھے جنھوں نے طب کے مختلف مکتب ہائے فکر کی بنیاد رکھی۔ ان شاگردوں میں اگنی ویش، بھیل، جاتوکرن، پراشر، ہاریت اور کشارپانی شامل تھے اور ان میں سے ہر ایک نے اپنی الگ سنہتا / سنگھتا مرتب کی۔ ان تمام تصانیف میں اگنی ویش کی سنہتا سب سے زیادہ معتبر اور مقبول مانی جاتی تھی۔ ڈاکٹر تُستومو یاماشیتا کے مطابق بھیل سنہتا کو آیوروید کے بعد کے مصنفین و شارحین نے کثرت سے نقل کیا ہے۔ اس سنہتا کے چند مخطوطات میں تنجاور مخطوطہ قابلِ ذکر ہے، جو مہاراجا سرفوجی کی لائبریری میں محفوظ تاڑ کے پتے کا مخطوطہ ہے اور دوسرا ایسٹ ترکستان مخطوطہ ہے، جس کا صرف ایک ورق موجود ہے اور وہ برلن کی اسٹیٹس بیبلیوتھک میں محفوظ ہے۔Mathematics and Medicine in Sanskrit, Edited by Dominik Wujastyk

بعد ازاں رشی چرک نے اگنی ویش کی سنہتا سے استفادہ کرتے ہوئے مشہور کتاب  مرتب کی، جسے 300 قبل مسیح کے قریب مکمل کیا گیا۔ یہ تصنیف وقت کے ساتھ محفوظ رہی اور بوور مخطوطہ کی شکل میں چوتھی صدی عیسوی سے ہمارے پاس موجود ہے۔ آج چرک سنہتا کو آیوروید کی بنیادی اور مستند ترین کتاب تصور کیا جاتا ہے۔ 

 حوالہ جات 

زمرہ:ہندو رشی
زمرہ:آیور وید آچاریہ